ananddey/assamese-wiki-corpus huggingface dataset:
এ চুইটেবল বয়

এ চুইটেবল বয় হৈছে ১৯৯৩ চনত প্ৰকাশিত বিক্ৰম শেঠৰ এখন উপন্যাস। ১,৩৪৯ পৃষ্ঠাৰ (পেপাৰবেকত ১,৪৮৮ পৃষ্ঠা) থকা ইংৰাজী ভাষাৰ কিতাপখন এটা খণ্ডত প্ৰকাশিত দীৰ্ঘতম উপন্যাসসমূহৰ ভিতৰত অন্যতম।

উপন্যাসখনৰ পটভূমি স্বাধীনতাৰ পৰৱৰ্তী কালৰ বিভাজনৰ পিছৰ ভাৰত। উপন্যাসখনে ১৮ মাহত চাৰিটা পৰিয়ালৰ কথা বৰ্ণনা কৰিছে। শ্ৰীমতী ৰূপা মেহৰাৰ কনিষ্ঠ জীয়ৰি লতাৰ বিবাহৰ ববে "উপযুক্ত ল'ৰা" এজনৰ সন্ধান কৰাৰ প্ৰচেষ্টাৰ ওপৰত কাহিনীটো কেন্দ্ৰীভূত। লতা এগৰাকী ১৯ বছৰীয়া বিশ্ববিদ্যালয়ৰ ছাত্ৰী আৰু তেওঁ নিজৰ অনুশাসনকাৰী মাতৃ বা ভ্ৰাতৃ অৰুণৰ দ্বাৰা প্ৰভাৱিত হ'বলৈ অস্বীকাৰ কৰে। কাহিনীটো লতাৰ প্ৰেমিক কবীৰ, হৰেশ আৰু অমিতৰ মাজত বাছনি কৰিবলৈ বাধ্য হোৱাৰ বিষয়ত কেন্দ্ৰীত।

উদ্ধৃতি

কেইবাটাও কথা ভাবি চাওকচোন। নিজৰ সুখ কেতিয়াও এজন ব্যক্তিৰ ক্ষমতাত নাৰাখিব। নিজৰ প্ৰতি ন্যায়পৰায়ণ হওক।
ইমান দুখেৰে ভৰা জীৱনৰ পিছত যিকোনো মানুহ কঠোৰ হৈ পৰিব।
কেতিয়াবা মই যিবোৰ কথাৰ প্ৰতি কম গুৰুত্ব দিওঁ সেইবোৰৰ বিষয়েই আটাইতকৈ ভালকৈ লিখোঁ।
মই আন এটা মাত অনুসৰণ কৰিবলৈ শিকিছোঁ, অকলশৰীয়া হ’বলৈ আৰু কথাবোৰ বুজিবলৈ শিকিছোঁ - হয়তো অকলে থাকিবলৈ আৰু ভুল বুজাবুজি হ’বলৈকো শিকিছোঁ।

উৎস

বাহ্যিক সংযোগ

শ্ৰেণী:ইংৰাজী গ্ৰন্থ
উইলিয়াম এছ বাৰ’জ

উইলিয়াম এছ. বাৰ’জ (; ৫ ফেব্ৰুৱাৰী – ২ আগষ্ট ১৯৯৭) আমেৰিকাৰ বিট আন্দোলনৰ চুটিগল্পকাৰ আৰু ঔপন্যাসিক। তেওঁৰ জন্ম ১৯১৪ চনৰ ৫ ফেব্ৰুৱাৰীত আৰু মৃত্যু ১৯৯৭ চনৰ ২ আগষ্টত।

সাহিত্যকৃতি

জাংকি
কুইয়াৰ
নেকেড লাঞ্চ
দি চফ্ট মেশ্বিন
দি টিকেট দেট এক্সপ্লোডেড
ডেড ফিংগাৰ্ছ টক
নোভা এক্সপ্ৰেছ
দি লাষ্ট ৱৰ্ড্ছ অফ ডাচ শাল্টছ
দি ৱাইল্ড বয়জ
পোৰ্ট অফ চেইণ্ট্ছ
ক্ৰটিক অফ দি ৰেড নাইট্ছ
দি প্লেচ অফ ডেড ৰোড্ছ
দি ৱেষ্টাৰ্ন লেণ্ড্ছ
মাই এডুকেশ্বন: এ বুক অফ ড্ৰিম্ছ
ৰুল্ছ অফ ডুৱেল

লগতে চাওক

এলেন গিন্সবাৰ্গ
গ্ৰেগোৰি কোৰছো
গেৰী স্নাইডাৰ
জ্যাক কেৰুয়াক
লৰেঞ্চ ফেৰলিংঘেট্টি

তথ্য সংগ্ৰহ

অ্যান চাৰ্লছ: পোৰ্টেবল বিট ৰিডাৰ
জন গিলমোৰ: এ মেমোয়ৰ অফ ৰেক্ড লাইভস এণ্ড দি হলিউড ডেথ ট্ৰেপ
অলিভাৰ হেৰিছ: উইলিয়াম এচ বাৰোজ এণ্ড দি চিক্ৰেট অফ ফে'চিনেছন
বে'ৰী মাইলছ: উইলিয়াম বাৰোজ
জেক চাৰ্জেণ্ট: নেকেড লেন্স--বিট সিনেমা
ডেভিস চিণ্ডলাৰমান: ৰিটেকিং দি ইউনিভাৰ্ছ--উইলিয়াম এচ বাৰোজ ইন দি এজ অফ গ্লোবালাইজেচন
মাইকেল ষ্টিভেন্‌ছ: দি ৰোড টু ইনটাৰজোন--ৰিডিং উইলিয়াম এচ বাৰোজ
টেড মৰগ্যান: লিটেৰাৰি আউটল
জেমছ্‌ গ্ৰানিয়াৰহল্টস: ৱৰ্ড ভাইৰাছ--দি বাৰোজ ৰিডাৰ

বাহ্যিক সংযোগ

বাৰোজৰ সাক্ষাৎকাৰ
বাৰোজৰ সিনেমা
বাৰোজৰ তথ্য

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:আমেৰিকান লেখক
শ্ৰেণী: সাহিত্য আন্দোলন
মানৱ ডেকা

মানৱ ডেকা ২০২১ চনৰ নিৰ্বাচনত বিজেপিৰ হৈ লখিমপুৰ সমষ্টিৰ পৰা নিৰ্বাচিত হোৱা অসম বিধানসভাৰ সদস্য৷ ভাৰতীয় জাতীয় কংগ্ৰেছ দলৰ ড° জয় প্ৰকাশ দাসক পৰাস্ত কৰি তেওঁ ৭০,৩৮৭টা ভোটত জয়লাভ কৰিছিল।

তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ৰাজনীতিবিদ
সোণম বাজৱা

সোণমপ্ৰীত বাজৱা (জন্ম: ১৬ আগষ্ট ১৯৮৯) এগৰাকী ভাৰতীয় অভিনেত্ৰী যিয়ে মূলতঃ পঞ্জাবী আৰু হিন্দী ছবিত কাম কৰে। পঞ্জাবী চিনেমাৰ অন্যতম জনপ্ৰিয় আৰু সৰ্বাধিক পাৰিতোষিক পোৱা অভিনেত্ৰী বাজৱাই দুটাকৈ পি টি চি পঞ্জাবী ফিল্ম এৱাৰ্ড লাভ কৰাৰ লগতে চাৰিটাকৈ ফিল্মফেয়াৰ এৱাৰ্ডছ পঞ্জাবীৰ বাবে মনোনয়ন লাভ কৰিছে।

২০১২ চনৰ ফেমিনা মিছ ইণ্ডিয়া প্ৰতিযোগিতাত অংশগ্ৰহণ কৰাৰ পাছত বাজৱাই ২০১৩ চনৰ পঞ্জাবী ছবি বেষ্ট অৱ লাকৰ জৰিয়তে অভিনয় জীৱনৰ পাতনি মেলে আৰু কাপ্পালৰ জৰিয়তে তামিল ছবিত আত্মপ্ৰকাশ কৰে। পঞ্জাব ১৯৮৪ (২০১৪), চৰ্দাৰ জি ২ (২০১৬), নিক্কা জাইলদাৰ (২০১৬), মাঞ্জেবিত্ৰে (২০১৭), নিক্কা জাইলদাৰ ২ (২০১৭), কেৰী অন জট্টা ২ (২০১৮), গুড্ডিয়ান পাটোলে (২০১৯), আৰ্দাব মুটিয়াৰণ (২০১৯) আৰু হৌচলা ৰাখ (২০২১) আদি সফল ছবিত অভিনয়েৰে বাজৱাই পঞ্জাবী ছবিৰ এগৰাকী আগশাৰীৰ অভিনেত্ৰী হিচাপে নিজকে প্ৰতিষ্ঠা কৰে। তেওঁ আতাডুকুন্দম ৰা (২০১৬) ছবিৰ জৰিয়তে তেলেগু চিনামাত খোজ পেলায়। ২০২৫ চনত তেওঁ হাউচফুল ৫ আৰু এক দিৱানে কি দিৱানীয়ত ছবিত অভিনয় কৰি হিন্দী চিনেমা জগতলৈ বিস্তাৰিত হয়। বাজৱাই আৰ্দাব মুটিয়াৰণ ছবিত আগবঢ়োৱা অভিনয়ৰ বাবে পি টি চি পঞ্জাবী ফিল্ম এৱাৰ্ডৰ শ্ৰেষ্ঠ অভিনেত্ৰীৰ বঁটা লাভ কৰে। ইয়াৰ উপৰি তেওঁ মাঞ্জেবিত্ৰে আৰু নিক্কা জাইলদাৰ ২ ছবিৰ বাবে দুবাৰকৈ ফিল্মফেয়াৰ এৱাৰ্ডছ পঞ্জাবী – শ্ৰেষ্ঠ অভিনেত্ৰীৰ মনোনয়ন লাভ কৰিছে।

প্ৰাৰম্ভিক জীৱন

১৯৮৯ চনৰ ১৬ আগষ্টত উত্তৰ প্ৰদেশৰ (বৰ্তমান উত্তৰাখণ্ডত) নৈনিতালৰ এটা পঞ্জাবী শিখ পৰিয়ালত সোণম বাজৱাৰ জন্ম হৈছিল। তেওঁ দিল্লী বিশ্ববিদ্যালয়ৰপৰা স্নাতক ডিগ্ৰী লাভ কৰিছিল। ২০১২ চনত তেওঁ মুম্বাইলৈ যায় আৰু ফেমিনা মিছ ইণ্ডিয়া প্ৰতিযোগিতাত অংশগ্ৰহণ কৰে। বাজৱাই তাৰ পিছত এয়াৰ হোষ্টেছ হিচাপে কাম কৰিছিল, কিন্তু পিছলৈ অভিনয় জীৱন গঢ়ি তোলাৰ উদ্দেশ্যে সেই চাকৰি ত্যাগ কৰে।

সংবাদ মাধ্যমত

বাজৱাক পঞ্জাবী চিনেমাৰ এগৰাকী অন্যতম সৰ্বাধিক পাৰিতোষিক পোৱা আৰু প্ৰতিষ্ঠিত অভিনেত্ৰী হিচাপে গণ্য কৰা হয়। তেওঁ নিজৰ ফেশ্বন জ্ঞান আৰু শৈলীৰ বাবেও পৰিচিত। গুড্ডিয়ান পাটোলে নামৰ ছবিখনত বাজৱাই তেওঁৰ পুৰুষ সহ-অভিনেতাসকলতকৈ অধিক পাৰিতোষিক লাভ কৰিছিল। ২০১৬, ২০১৭ আৰু ২০১৯ চনত বাজৱাই তিনিবাৰকৈ চণ্ডীগড় টাইমছৰ আটাইতকৈ আকৰ্ষণীয় মহিলাৰ সন্মান লাভ কৰিছিল। সেই একেখন তালিকাতে তেওঁ ২০১৮ চনত দ্বিতীয় আৰু ২০২০ চনত চতুৰ্থ স্থান লাভ কৰিছিল। ২০১৯ চনত টাইমছৰ ৫০ গৰাকী আটাইতকৈ আকৰ্ষণীয় মহিলাৰ তালিকাত বাজৱাই ৪৪সংখ্যক স্থান লাভ কৰিছিল। তেওঁ 'মুফাম' আৰু 'আমেৰিকানা' বিস্কুটকে ধৰি কেইবাটাও ব্ৰেণ্ডৰ চেলিব্ৰিটি এণ্ডোৰ্চাৰ।

ব্যক্তিগত জীৱন

এটা পঞ্জাবী শিখ পৰিয়ালত জন্মগ্ৰহণ কৰিলেও ২০১৭ চনত বাজৱাই ছচিয়েল মিডিয়াৰ জৰিয়তে ঘোষণা কৰিছিল যে তেওঁ যীশুক অনুসৰণ কৰে, কিন্তু খ্ৰীষ্টান ধৰ্মক নহয়। তেওঁ উল্লেখ কৰিছিল যে "মই যীশুক অনুসৰণ কৰোঁ কিন্তু মই ধৰ্মীয়ভাৱে খ্ৰীষ্টান নহয়।"

তথ্যসূত্ৰ

বাহ্যিক সংযোগ

শ্ৰেণী:ভাৰতীয় অভিনেত্ৰী
শ্ৰেণী:পঞ্জাবী চলচ্চিত্ৰৰ অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
ক্ষেত্ৰফল

ক্ষেত্ৰফল হৈছে এক ভৌত পৰিমাপ যিটো কোনো তলৰ বা তলৰ অংশবিশেষৰ আকাৰ বুজাবলৈ ব্যৱহাৰ কৰা হয়।

তলৰ ক্ষেত্ৰফল হৈছে কোনো বস্তুৰ উম্মুক্ত তলৰ ক্ষেত্ৰফল।

একক

ক্ষেত্ৰফল পৰিমাপৰ মেট্ৰিক এককৰ মাজত আছে:
বৰ্গ মিটাৰ = এছ আই একক
এৰ = ১০০ বৰ্গ মিটাৰ
হেক্টৰ = ১০,০০০ বৰ্গ মিটাৰ
বৰ্গ কিলোমিটাৰ = ১,০০০,০০০ বৰ্গ মিটাৰ
বৰ্গ মেগামিটাৰ = ১০১২ বৰ্গ মিটাৰ
বৰ্গ গজ = ৯ বৰ্গ ফুট = ০.৮৩৬১২৭৩৬ বৰ্গ মিটাৰ
বৰ্গ পাৰ্চ = ৩০.২৫ বৰ্গ গজ = ২৫.২৯২৮৫২৬ বৰ্গ মিটাৰ
একৰ = ১৬০ বৰ্গ পাৰ্চ অথবা ৪৩,৫৬০ বৰ্গ ফুট = ৪০৪৬.৮৫৬৪২২৪ বৰ্গ মিটাৰ
বৰ্গ মাইল = ৬৪০ একৰ = ২.৫৮৯৯৮৮১১০৩ বৰ্গ কিলোমিটাৰ
১ ফুট = ১২ ইঞ্চি, ১ গজ = ৩ ফুট = ৩৬ ইঞ্চি

উপকাৰী সূত্ৰ

+ ক্ষেত্ৰফলৰ সাধাৰণ সমীকৰণ:
আকাৰ
সমীকৰণ
চলক
বৰ্গ

হৈছে বৰ্গৰ এটা বাহুৰ দৈৰ্ঘ্য
নিয়মিত ষড়ভুজ

হৈছে হেক্সাগনৰ এটা প্ৰান্তৰ দৈৰ্ঘ্য
নিয়মিত অষ্টভুজ

হৈছে অষ্টভুজৰ এটা বাহুৰ দৈৰ্ঘ্য
নিখুঁত ষড়ভুজ

হৈছে এটা বাহুৰ প্ৰস্থ, য’ত সকলো বাহুৰ দৈৰ্ঘ্য সমান
নিখুঁত অষ্টভুজ

হৈছে এটা বাহুৰ প্ৰস্থ, য’ত সকলো বাহুৰ দৈৰ্ঘ্য সমান
যিকোনো নিয়মিত বহুভুজ

হৈছে বহুভুজৰ একটি অন্তস্থ বৃত্তৰ ব্যাসাৰ্ধ আৰু হৈছে বহুভুজৰ পৰিসীমা
যিকোনো নিয়মিত বহুভুজ

হৈছে পৰিসীমা আৰু হৈছে বাহুৰ সংখ্যা
যিকোনো নিয়মিত বহুভুজ

হৈছে পৰিসীমা আৰু হৈছে বাহুৰ সংখ্যা
আয়তক্ষেত্ৰ

আৰু হৈছে চতুৰ্ভুজৰ ওচৰাওচৰি দুটি বাহুৰ দৈৰ্ঘ্য (দৈৰ্ঘ্য আৰু প্ৰস্থ)
সামান্তৰিক (সাধাৰণ)

আৰু হৈছে যথাক্ৰমে ভূমিৰ দৈৰ্ঘ্য আৰু ভূমিৰ ওপৰৰ দীঘল সমান উচ্চতা
ৰম্বাছ

আৰু হৈছে ৰম্বাছৰ ই কৰ্ণৰ দৈৰ্ঘ্য
ত্ৰিভুজ

আৰু হৈছে যথাক্ৰমে ত্ৰিভুজৰ ভূমি আৰু উচ্চতা
চক্ৰ বা বৃত্ত

হৈছে ব্যাসাৰ্ধ
বৃত্ত, বৃত্তাকাৰ ক্ষেত্ৰফল
, or
হৈছে ব্যাসাৰ্ধ আৰু হৈছে ব্যাস.
ট্ৰেপিজিয়াম

হৈছে সমান্তৰাল বাহুদ্বয়ৰ দৈৰ্ঘ্য আৰু সমান্তৰাল ৰেখাদ্বয়ৰ লম্বদূৰত্ব বা উচ্চতা
ছিলিণ্ডাৰৰ তলৰ মুঠ ক্ষেত্ৰফল

আৰু হৈছে যথাক্ৰমে ব্যাসাৰ্ধ আৰু উচ্চতা
ছিলিণ্ডাৰৰ বক্ৰতলৰ ক্ষেত্ৰফল

আৰু হৈছে যথাক্ৰমে ব্যাসাৰ্ধ আৰু উচ্চতা
কোণকৰ তলৰ মুঠ ক্ষেত্ৰফল

আৰু হৈছে যথাক্ৰমে ব্যাসাৰ্ধ আৰু উচ্চতা
কোণকৰ বক্ৰতলৰ ক্ষেত্ৰফল

আৰু হৈছে যথাক্ৰমে ব্যাসাৰ্ধ আৰু উচ্চতা
বৃত্তাকাৰ চক্ৰ

আৰু হৈছে যথাক্ৰমে ব্যাসাৰ্ধ আৰু কোণ (ৰেডিয়ানত)
বৰ্গ আৰু বৃত্তাকাৰ ক্ষেত্ৰ পৰিবৰ্তন

হৈছে বৰ্গ এককে বৰ্গৰ ক্ষেত্ৰফল
বৃত্তাকাৰ পৰা বৰ্গক্ষেত্ৰলৈ পৰিবৰ্তন

হৈছে বৃত্তৰ ক্ষেত্ৰফল

আৰু চাওক

আয়তন

বহিঃসংযোগ

Conversion cable diameter to circle cross-sectional area and vice versa

শ্ৰেণী:গণিত
শ্ৰেণী:জ্যামিতি
১৩ মে'

ঘটনাৱলী

১৯৯৫ - প্ৰথম মহিলা হিচাপে  এলিচন অক্সিজেন আৰু চেৰপা চাৰাই এভাৰেষ্ট জয় কৰে।
২০০০ - ভাৰতৰ লাৰা দত্তই বিশ্বসুন্দৰী খিতাপ লাভ কৰে।

জন্ম

১৯০৫ - ফকৰুদ্দিন আলি আহমেদ, ভাৰতৰ পঞ্চম ৰাষ্ট্ৰপতি। (মৃত্যু: ১১ ফেব্ৰুৱাৰী, ১৯৭৭)
১৯১৮ - বালাসৰস্বতী, ভাৰতীয় শাস্ত্ৰীয় নৃত্যশিল্পী।
১৯৮১ - ছানী লিয়নি, আমেৰিকান আৰু ভাৰতীয় অভিনেত্ৰী।

মৃত্যু

১৮৩৬ - চাৰ্লছ উইলকিঞ্চ, ইংৰাজ ভাষাবিদ। (জন্ম: ১৭৪৯)
১৯৪৭ - সুকান্ত ভট্টাচাৰ্য, ভাৰতীয় সাহিত্যিক। (জন্ম: ১৫ আগষ্ট, ১৯২৬)
১৯৫১ - হাজৰত মোহনী, ভাৰতৰ স্বাধীনতা সংগ্ৰামী আৰু কবি। (জন্ম:- ১ জানুৱাৰী ১৮৭৫)
১৯৬৩ - সুকুমাৰ সেন, ভাৰতীয় সাহিত্যক। (জন্ম: ২ জানুৱাৰী, ১৮৯৮)
২০০১ - আৰ কে নাৰায়ণ, ভাৰতীয় লেখক। (জন্ম: ১০ অক্টোবৰ, ১৯০৬)
২০১৮ - ই চি জৰ্জ সুদৰ্শন, ভাৰতীয়-আমেৰিকান তাত্ত্বিক পদাৰ্থ বিজ্ঞানী।
২০২৪ - বিৰুবালা ৰাভা, অসমৰ এগৰাকী প্ৰখ্যাত সমাজকৰ্মী। অন্ধবিশ্বাসৰ বিৰুদ্ধে জনসাধাৰণৰ মাজত সচেতনতা বৃদ্ধিৰ বাবে অহৰহ প্ৰচেষ্টা চলাইছিল। ২০২১ চনত ভাৰত চৰকাৰে পদ্মশ্ৰী বঁটাৰে সন্মানিত কৰে। কৰ্কট ৰোগত আক্ৰান্ত হৈ দেহাৱসান। জন্ম ১৯৫৪ চনত গোৱালপাৰা জিলাৰ ঠাকুৰভিলাত ।
২০২৪ - ইশ্বৰ প্ৰসন্ন হাজৰিকা প্ৰাক্তন সাংসদ, ভাৰতীয় ৰাজহ সেৱাৰ অৱসৰপ্ৰাপ্ত বিষয়া । মেট্ৰিক পৰীক্ষাত প্ৰথম স্থান অধিকাৰ কৰি তেওঁ কটন কলেজ, বেনাৰস হিন্দু বিশ্ব বিদ্যালয় আৰু দিল্লী স্কুল অৱ ইকনমিক্সত অধ্যয়ন কৰে। লণ্ডনৰ পৰাও বেৰিষ্টাৰ হৈছিল। এসময়ত তেওঁ আয়কৰ বিভাগৰ আয়ুক্ত আৰু "অসম ৰাজ্যিক বিদ্যুৎ ব’ৰ্ড"ৰ অধ্যক্ষ আছিল। ১৯৯৬ চনত তেজপুৰৰ পৰা কংগ্ৰেছৰ প্ৰাৰ্থী হিচাপে হাজৰিকাই লোকসভাৰ সদস্য হৈছিল। বহু দিনৰ পৰা দিল্লীত বসবাস কৰা হাজৰিকা এসময়ত মিনাৰেল এণ্ড মেটাল ট্ৰেডিং কৰ্পৰেশ্যনৰ অধ্যক্ষ আছিল

দিৱস

ৰোটুমা দিৱস (ৰোটুমা দ্বীপপুঞ্জ)
গছ দিবস (গছ দ্বীপপুঞ্জ)

তথ্য সংগ্ৰহ

বাহ্যিক সংযোগ

বিবিচি: এই দিনত
চকৰিফেঁটী সাপ

চকৰিফেঁটী সাপ বা monocled cobra (Naja kaouthia) ফেঁটীসাপৰ এটা প্ৰজাতি। ইয়াক মধ্য এছিয়া আৰু দক্ষিণ এছিয়াৰ বহু অঞ্চলত পোৱা যায়।

শ্ৰেণীবিভাজনৰ ইতিহাস

১৮৩১ চনত René Lesson নামৰ ব্যক্তিজনে চকৰিফেঁটী সাপক ভাৰতীয় ফেঁটী সাপতকৈ পৃথক এক ধুনীয়া সাপ বুলি বৰ্ণনা কৰে যাৰ সন্মখৰ ফালে ১৮৮ টা স্কে'ল আৰু পিঠিৰ ফালে ৫৩ যোৰ স্কে'ল থাকে।

তেতিয়াৰে পৰা কেইবাবিধো চকৰিফেঁটী সাপক ভিন ভিন বৈজ্ঞানিক নামেৰে বৰ্ণোৱা হৈছে:
১৮৩৪ চনত জন এড্‌ৱাৰ্ড গ্ৰে'-এ থমাছ হাৰ্ড্‌ৱিকে অঁকা চকৰিফেঁটী সাপৰ ছবি Naja tripudians var. fasciata নামেৰে প্ৰকাশ কৰে।
১৮৩৯ চনত থমাছ কেণ্টৰে Naja larvata নামেৰে অগণন পাতল হালধীয়া পথালি আঁচ থকা আৰু ফণাত এটা বগা চকৰি থকা মাটীয়া ৰঙৰ চকৰিফেঁটী সাপৰ বৰ্ণনা দিয়ে। ইয়াক বম্বে, কলিকতা আৰু অসমত পোৱা গৈছিল।

Naja tripudians নামেৰে চকৰিফেঁটী সাপৰ কেইবাবিধো প্ৰকাৰ ১৮৯৫ৰ পৰা ১৯১৩ চনৰ ভিতৰত উল্লেখ কৰা হৈছিল।
Naja tripudians var. scopinucha 1895
Naja tripudians var. unicolor 1876
Naja tripudians var. viridis 1913
Naja tripudians var. sagittifera 1913

১৯৪০ চনত মেল্‌কম আৰ্থাৰ স্মিথে চকৰিফেঁটী সাপক Naja naja kaouthia নাম দি spectacled cobra-ৰ অন্তৰ্গত কৰে।
Naja kaouthia kaouthia – Deraniyagala, 1960

বিৱৰণ

চকৰিফেঁটী সাপৰ ফণাত চকৰিৰ নিচিনাকৈ এট ঘূৰণীয়া (monocellate) বিন্যাস থাকে (ভাৰতীয় ফেঁটী সাপতকৈ বেলেগ)। কম বয়সীয়া সাপৰ ৰঙৰ ভিন্নতা কম। সাপডালৰ সন্মুখভাগ হালধীয়া, মুগা, ধোঁৱাবৰণীয়া বা ক'লা ৰঙৰ হয় আৰু পথালি আঁচৰ সমষ্টি থাকিব বা নাথাকিব পাৰে। ই জলফাই বৰণীয়া বা মাটীয়া বা ক'লা বৰণৰ হ'ব পাৰে আৰু ফণাত ফালধীয়া বা কমলা ৰঙৰ ঘূৰণীয়া দাগ থাকিব বা নাথাকিব পাৰে।

আৰু চাওক

সৰ্পদংশন

তথ্যসূত্ৰ

অতিৰিক্ত পঠন

Wüster, Wolfgang (1993) A century of confusion: Asiatic cobras revisited. Vivarium 4 (4): 14–18
Cox, Merel J. (1995) Naja kaouthia Herpetological Review 26 (3): 156–157
Kyi, S. W., Zug, G. R. (2003) Unusual foraging behaviour of Naja kaouthia at the Moyingye Wetlands Bird Sanctuary, Myanmar. Hamadryad 27 (2): 265–266
Wüster, W. Thorpe, R.S. (1991) Asiatic cobras: Systematics and snakebite. Experientia 47: 205–209
Wüster, W., Thorpe, R.S., Cox, M.J., Jintakune, P., Nabhitabhata, J. (1995) "Population systematics of the snake genus Naja (Reptilia: Serpentes: Elapidae) in Indochina: Multivariate morphometrics and comparative mitochondrial DNA sequencing (cytochrome oxidase I)". Journal of Evolutionary Biolology 8: 493–510
Wüster, W. (1996) Taxonomic changes and toxinology: Systematic revisions of the Asiatic cobras (Naja naja complex). Toxicon 34 (4): 399–406
Wüster, W. (1998) The cobras of the genus Naja in India Hamadryad 23 (1): 15–32

বাহ্যিক সংযোগ

The Asiatic Cobra Systematics Page
Clinical Toxinology Resources : Naja kaouthia

শ্ৰেণী:সাপ
ইহুদী ধৰ্ম

]]
]]
]]
]]
]]
]]

ইহুদী ধৰ্ম (হিব্ৰু: יְהוּדִים য়েহুদীম্) অত্যন্ত প্ৰাচীন, এক ঈশ্বৰবাদী ধৰ্ম। ইহুদী ধৰ্ম খ্ৰীষ্টান ধৰ্ম, ইছলাম ধৰ্মৰ নিচিনাকৈ, আব্ৰাহামিক ধৰ্ম। এই ধৰ্মৰ মূল ধৰ্মগ্ৰন্থ হিচাপে পুৰণা নিয়মৰ প্ৰথম পাঁচ খন কিতাপক গণ্য কৰা হয়: আদিপুস্তক, যাত্ৰাপুস্তক, লেবীয় পুস্তক, গণনাপুস্তক, আৰু দ্বিতীয় বিৱৰণ। এই পাঁচখন কিতাপক একেলগে "তওৰা"ও বোলা হয়। ইহুদী ধৰ্মবিশ্বাসমতে, ঈশ্বৰ এক, আৰু তেওঁক জেহোবা (Jehovah, YHWH) নামেৰে আখ্যায়িত কৰা হয়। মোজেছ হ'ল ঈশ্বৰৰ এজন বাণীবাহক।

উদ্ধৃতি

হিব্ৰু ৰাষ্ট্ৰসংঘৰ মৌলিক নীতি আছিল যে ৰজা, অলিগাৰ্চি, অভিজাত শ্ৰেণী বা ৰাজহুৱা সমাবেশৰ ইচ্ছাৰ ওপৰত নিৰ্ভৰ নকৰা মহান নৈতিক নিয়ম আছে।
লাইমান এবট, লাইভ এণ্ড লিটাৰেচাৰ অফ এনসিয়েন্ট হিব্ৰুছ (১৯১০)

ইহুদীসকলৰ মাজত মদ্যপানৰ অভাৱ, সদায় ঘৰুৱা বিবাদ আৰু অসৎ আচৰণৰ ফলপ্ৰসূ উৎস।
হাৰ্মান এডলাৰ, জোচেফ এইচ হাৰ্টজৰ উদ্ধৃতি, দ্য পেন্টাটিউচ এণ্ড হাফটোৰাছ (এক খণ্ডৰ সংস্কৰণ) পৃ. ৯৩৩

উৎস

বাহ্যিক সংযোগ

শ্ৰেণী:ধৰ্ম
আৰোগ্য লক্ষ্মী আঁচনি

আৰোগ্য লক্ষ্মী যোজনা তেলেংগানা চৰকাৰে গৰ্ভৱতী আৰু দুগ্ধপান কৰা মহিলাক সহায়ৰ বাবে আৰম্ভ কৰা এক পুষ্টি কাৰ্যসূচী। এই আঁচনিখন দৰিদ্ৰ সীমাৰেখাৰ তলৰ আৰু ওপৰৰ মহিলাসকলৰ বাবে উপলব্ধ। ৰাজ্যৰ ৩৫ হাজাৰ অংগনবাড়ী কেন্দ্ৰত ২.৭১ লাখৰো অধিক গৰ্ভৱতী মহিলা আৰু ২.০৩ লাখ দুগ্ধপান কৰা মাতৃক সম্পূৰ্ণ খাদ্যৰ ব্যৱস্থা কৰা হৈছে। মহিলা আৰু শিশুৰ পুষ্টিৰ ক্ষেত্ৰত বিশ্ব স্বাস্থ্য সংস্থাৰ নিৰ্দেশনা অনুসৰি ইয়াৰ ডিজাইন কৰা হৈছে।

ইতিহাস

তেলেংগানাৰ মুখ্যমন্ত্ৰী কে চন্দ্ৰশেখৰ ৰাৱে ২০১৫ চনৰ ১ জানুৱাৰীত এই আঁচনিখন শুভাৰাম্ভ কৰে। এই আঁচনিখন অমৰুতা হস্তমৰ উন্নত সংস্কৰণ।

আঁচনিখন

ৰাজ্যখনৰ ৩১,৮৯৭টা অংগনবাড়ী আৰু ৪,০৭৬টা মিনি অংগনবাড়ী কেন্দ্ৰত পুষ্টিকৰ খাদ্যৰ ব্যৱস্থা কৰা হয়।
এই কাৰ্যসূচীৰ অধীনত এজন হিতাধিকাৰীয়ে ৭ মাহৰপৰা ৩ বছৰ বয়সৰ শিশুৰ বাবে প্ৰতিমাহে ১৬টা কণী লাভ কৰে।

৩ৰপৰা ৬ বছৰ বয়সৰ শিশুৱে প্ৰতিদিনে এটাকৈ কণী লাভ কৰে।

গৰ্ভৱতী আৰু দুগ্ধপান কৰোৱা মাতৃয়েও প্ৰতিদিনে এটাকৈ কণী আৰু মাহে ২৫ দিন ২০০ মিলিলিটাৰ গাখীৰ খাবলৈ দিয়া হয়।

গৰ্ভৱতী বা দুগ্ধপান কৰোৱা মহিলাক মাহত ২৫ দিন প্ৰতিদিনে এবাৰকৈ আহাৰ প্ৰদান কৰা হয়।

তথ্যৰ উৎস

শ্ৰেণী:তেলংগানা
শ্ৰেণী:চৰকাৰী যোজনা
তিনিটা আপেল (সাধু)

তিনিটা আপেল (আৰবী: التفاحات الثلاثة), বা হত্যা কৰা মহিলাৰ কাহিনী, এহেজাৰ এনিশা (লোকগাথা)ৰ সংকলনত (যাক "আৰবিয়ান ৰাতি" বুলিও জনা যায়) সন্নিবিষ্ট কৰা এটা কাহিনী। ই প্ৰথম পৰ্যায়ৰ কাহিনী, শ্বেহেৰাজাডে নিজেই কৈছে আৰু ইয়াত এটা দ্বিতীয় স্তৰৰ কাহিনী আছে, নুৰ আল-ডিন আলি আৰু তেওঁৰ পুত্ৰৰ কাহিনী। ই আৰবিয়ান নাইটছৰ আখ্যানৰ আৰম্ভণিতে ঘটে, ১৯ ৰাতিৰ সময়ত আৰম্ভ হোৱা, টেল অৱ দ্য পৰ্ট্ৰেছৰ পিছত। নুৰ আল-ডিন আলি আৰু তেওঁৰ পুত্ৰৰ কাহিনী ২০ ৰাতি আৰম্ভ হয় আৰু চক্ৰটো ২৫ ৰাতিৰ সময়ত শেষ হয়, যেতিয়া শ্বেহেৰাজাডে হাঞ্চবেকৰ কাহিনী আৰম্ভ কৰে।

কাহিনীৰ সাৰাংশ

টাইগ্ৰিছ নদীৰ কাষত এজন মাছমৰীয়াই আৱিষ্কাৰ কৰে এটা গধুৰ তলা লগোৱা চন্দুক। তেওঁ ইয়াক আব্বাছি খলিফা হাৰুণ আল ৰছিদক বিক্ৰী কৰে, তাৰ পিছত চন্দুকটো ভাঙি পেলায় আৰু তাৰ ভিতৰত টুকুৰা টুকুৰ কৰি কাটি পেলোৱা এগৰাকী যুৱতীৰ মৃতদেহ দেখা পায়। হাৰুনে তেওঁৰ ৱজিৰ জা’ফৰ ইবনে ইয়াহিয়াক অপৰাধটোৰ ওৰ উলিয়াবলৈ কয় আৰু তিনিদিনৰ ভিতৰত হত্যাকাৰীজনক বিচাৰি উলিয়াবলৈ নিৰ্দেশ দিয়ে নহ’লে তেওঁক ফাঁচী দিব। জাফৰে অৱশ্যে অপৰাধীক বিচাৰি উলিয়াব নোৱাৰাৰ বাবে হতাশ হৈ তিনিদিন নিজৰ ঘৰতে থাকে। চতুৰ্থ দিনা হাৰুনে জা'ফৰক তেওঁৰ ব্যৰ্থতাৰ বাবে ফাঁচী দিবলৈ ওলাওতেই দুজন মানুহে দেখা দিয়ে, এজন সুদৰ্শন যুৱক আৰু আনজন বুঢ়া; দুয়োজনে নিজকে হত্যাকাৰী বুলি দাবী কৰে। তেওঁলোকে তৰ্ক কৰে আৰু ইজনে সিজনক মিছলীয়া বুলি কয় আৰু প্ৰত্যেকেই অপৰাধৰ দায়িত্ব ল’বলৈ চেষ্টা কৰে। এই কাম চলি থাকে যেতিয়ালৈকে যুৱকজনে মহিলাগৰাকীক যি বাকচত পোৱা গৈছিল সেই বাকচৰ সঠিক বৰ্ণনা কৰি তেওঁ হত্যাকাৰী বুলি প্ৰমাণ নকৰে।

যুৱকজনে প্ৰকাশ কৰে যে, তেওঁ আছিল মহিলাগৰাকীৰ স্বামী আৰু বুঢ়াজন তেওঁৰ পিতৃ, যিয়ে দোষটো লৈ জোঁৱাইক বচাবলৈ চেষ্টা কৰিছিল। তাৰ পিছত হাৰুনে পত্নীক হত্যা কৰাৰ উদ্দেশ্য জানিবলৈ দাবী কৰে আৰু যুৱকজনে উত্তৰ দিয়ে। তেওঁ তাইক নিৰ্দোষী পত্নী আৰু তিনিটা সন্তানৰ মাতৃ বুলি প্ৰশংসা কৰে, আৰু বৰ্ণনা কৰে যে, কেনেকৈ এদিন, তাই অসুস্থ হৈ থকাৰ সময়তে এটা সহজে নোপোৱা আপেল বিচাৰিছিল। ইয়াৰ ফলত তেওঁ দুসপ্তাহজোৰা বাছৰালৈ যাত্ৰা কৰিবলৈ প্ৰেৰণা যোগাইছিল, য’ত তেওঁ খলিফাৰ ফলৰ বাগিচাত এনে তিনিটা আপেল পাইছিল। বাগদাদলৈ উভতি আহোঁতে তেওঁ গম পালে যে, তাইৰ অসুস্থতাৰ বাবে সেইবোৰ খাব পৰা নাই। নিজৰ দোকানত কাম কৰিবলৈ উভতি আহোঁতে তেওঁ একেধৰণৰ আপেল এটা লৈ কাষেৰে পাৰ হৈ যোৱা এজন কৃষ্ণাংগ দাসক আৱিষ্কাৰ কৰে। তেওঁ আপেলটো ক'ৰ পৰা পাইছে বুলি সুধিলে আৰু দাসজনে উত্তৰ দিলে যে তেওঁ প্ৰেমিকাৰ পৰা পাইছে, যাৰ হাতত এনেকুৱা তিনিটা আপেল আছে, যিবোৰ তেওঁৰ স্বামীয়ে আধা মাহৰ যাত্ৰাৰ পিছত তাইৰ বাবে বিচাৰি আনিছিল।

বিশ্লেষণ

কাহিনীটোক উলৰিচ মাৰ্জলফে "কুইণ্টেচেন্সিয়েল মাৰ্ডাৰ মিষ্ট্ৰী" বুলি বৰ্ণনা কৰিছে।

জা’ফাৰ আৰু পিছৰ কাল্পনিক গোয়েন্দা, যেনে শ্বাৰলক হোমছ আৰু হাৰকিউল পয়ৰ’ৰ মাজত মূল পাৰ্থক্যটো হ’ল জা’ফাৰৰ গোচৰটো সমাধানৰ কোনো প্ৰকৃত ইচ্ছা নাই। হুডুনিটৰ ৰহস্যটো গোয়েন্দা কামৰ জৰিয়তে সমাধান কৰা নহয়; বৰঞ্চ হত্যাকাৰীয়ে নিজেই নিজৰ অপৰাধ স্বীকাৰ কৰাৰ জৰিয়তে। ইয়াৰ ফলত আন এটা এচাইনমেণ্টৰ সৃষ্টি হয় য’ত জাফৰে তিনিদিনৰ ভিতৰতে হত্যাকাণ্ডৰ উচটনি দিয়া দোষীজনক বিচাৰি উলিয়াব লাগে নহ’লে ফাঁচী দিব লাগে। তেওঁ আকৌ বিফল হয়, কিন্তু আকস্মিকতাৰ বাবে তেওঁ এটা মূল বস্তু আৱিষ্কাৰ কৰে। শেষত তেওঁ নিজৰ মৃত্যুদণ্ড ৰোধ কৰিবলৈ যুক্তিৰ দ্বাৰা গোচৰটো সমাধান কৰিবলৈ সক্ষম হয়।

মাৰ্জলফৰ মতে এই কাহিনীটো আৰবীয় নাইটছ সংকলনৰ "আটাইতকৈ পুৰণি প্ৰাপ্ত পাণ্ডুলিপি"ত উপস্থিত আৰু ইয়াক কিতাপখনৰ "মূল কৰ্পাছ"ৰ অংশ বুলি গণ্য কৰা হয়।

তথ্য সূত্ৰ

শ্ৰেণী:সাধুকথা
জন হেনৰি

John Henry
Statue of John Henry outside the town of Talcott in Summers County, West Virginia
Known for
American folk hero

শ্ৰেণী:Articles with hCards
জন হেনৰি আমেৰিকান লোককথাৰ এজন নায়ক। তেওঁ আফ্ৰিকান আমেৰিকান আছিল, আৰু কিংবদন্তি অনুযায়ী, হাতৰীৰে ষ্টীল শিলত সোমোৱাৰ কাম কৰিছিল, যাতে ৰে'লপথ নিৰ্মাণৰ বাবে বিৰ্ফোৰণ কৰিব পৰা যায়।

জন হেনৰিৰ কাহিনী ব্লুজ সংগীতৰ শৈলীত সাধাৰণতে আগবঢ়োৱা হয়। কাহিনীটোৰ কেইবাটাও সংস্কৰণ আছে, আৰু অনেক সাধুকথা, নাটক, কিতাপ আৰু উপন্যাস আদিত জন হেনৰিৰ চৰিত্ৰ দেখা পোৱা যায়। হেমাঙ্গ বিশ্বাসে বাঙালী ভাষাত "জন হেনৰি" নামৰ গীতেৰে এই কিংবদন্তী তুলি ধৰিছে। গীতটিৰ অসমীয়া অনুবাদৰ গায়ক লোকনাথ গোস্বামী।

কাহিনী

জন হেনৰিয়ে ষ্টীল-ড্ৰাইভাৰৰ কাম কৰিছিল: শিলত হাতুৰীৰে ষ্টীল সোমোৱাৰ কাম। এবাৰ বনুৱাৰ প্ৰয়োজন কম কৰি, মুনাফা বৃদ্ধিৰ বাবে মালিকে এক ষ্টীমেৰে চালিত শিল ড্ৰিলিং যন্ত্ৰ আনিলে। হেনৰিয়ে প্ৰতিবাদ কৰাত নিৰ্ণয় হ'ল যে যন্ত্ৰ আৰু বনুৱা হেনৰিৰ মাজত প্ৰতিযোগিতা হ'ব, এই কথা চাবলৈ যে কোন এই কামত অধিক দক্ষ। প্ৰতিযোগিতাৰ শেষত হেনৰিৰ বিজয় হ'ল, কিন্তু যন্ত্ৰক পৰাস্ত কৰাৰ যত্নত হেনৰি ইমানেই ভাগৰি পৰিল যে তেওঁৰ ভাগৰতে মৃত্যু হ'ল।

ই এক কিংবদন্তী আৰু কাহিনীটোৰ অনেক বিষয়ক লৈ ইতিহাসবিদৰ মাজত মতানৈক্য। স্কট ৰেয়নল্ডছৰ মতে হেনৰিৰ মৃত্যু ভাগৰৰ বাবে নহয়, হয়টো চিলিকচিছৰ বাবে হৈছিল। যি জন হেনৰিৰ ওপৰত কিংবদন্তী সৃষ্টি হৈছে, সেই জনৰ জন্ম হয়টো ১৮৪৮ চনত হৈছিল। প্ৰতিযোগিতাস্থল ক'ত আছে, সেই কথাও স্পষ্ট নহয়।

তথ্য সংগ্ৰহ

অতিৰিক্ত পঠনসামগ্ৰী

Johnson, Guy B. (1929). John Henry: Tracking Down a Negro Legend. Chapel Hill: University of North Carolina Press
Chappell, Louis W. (1933). John Henry; A Folk-Lore Study. Reprinted 1968. Port Washington, NY: Kennikat Press
Keats, Ezra Jack (1965). John Henry, An American Legend. New York: Pantheon Books.
Williams, Brett (1983). John Henry: A Bio-Bibliography by Brett Williams. Westport, CT: Greenwood Press
Nelson, Scott. "Who Was John Henry? Railroad Construction, Southern Folklore, and the Birth of Rock and Roll", Labor: Studies in Working-Class History of the Americas Summer 2005 2(2): 53–80;
Garst, John F. (2022). John Henry and His People: The Historical Origin and Lore of America's Great Folk Ballad. Jefferson, NC: McFarland & Company.

বাহ্যিক সংযোগ

" এখন সফল বিবাহৰ অৰ্থ কি? "
বহু শতিকাৰ সত্য মাতৰ বিষয়ে প্ৰমাণিত হৈছে
কিন্তু সা. যু.
ভাৰতীয়/আড়াল কৰাৰ উপৰিও আৰ্কাইভৰ বিৰোধ কৰা হৈছে
Historic American Engineering Record (HAER) No. WV-93, "Chesapeake & Ohio Railroad, Great Bend Tunnel, Talcott, Summers County, WV"
'জন হেনৰি' গীতৰ অসমীয়া সংস্কৰণ
ৰিচাৰ্ড ৰবছন

ৰিচাৰ্ড ৰবছন (;জন্ম: ৪ জুন ১৯৩৭) এজন ব্ৰিটিছ আৰু অষ্ট্ৰেলিয়ান ৰসায়নবিদ আৰু মেলবৰ্ণ বিশ্ববিদ্যালয়ৰ ৰসায়ন বিজ্ঞানৰ অধ্যাপক। ৰবছনে সমন্বয় পলিমাৰ, বিশেষকৈ ধাতু-জৈৱিক কাঠামোৰ বিশেষজ্ঞ। তেওঁক "সংক্ৰমণ ধাতুৰ সৈতে জড়িত স্ফটিক অভিযান্ত্ৰিকীৰ অগ্ৰণী" বুলি বৰ্ণনা কৰা হৈছে।২০২৫ চনত তেওঁক ধাতু-জৈৱিক কাঠামোৰ বিকাশৰ বাবে চুছুমু কিটাগাৱা আৰু ওমৰ এম য়াঘীৰ সৈতে ৰসায়ন বিজ্ঞানৰ নোবেল বঁটা প্ৰদান কৰা হয়।

প্ৰাৰম্ভিক জীৱন আৰু শিক্ষা

১৯৩৭ চনৰ ৪ জুনত ইংলেণ্ডৰ পশ্চিম ইয়ৰ্কশ্বাৰৰ (বৰ্তমান নৰ্থ ইয়ৰ্কশ্বাৰ) অক্সফৰ্ডৰ ব্ৰাচেন’জ কলেজত ৰসায়ন বিজ্ঞান পঢ়ে, ১৯৫৯ চনত কলাৰ স্নাতক পঢ়ি ১৯৬২ চনত ডক্তৰেট ডিগ্ৰী লাভ কৰে। ডাইছন পেৰিন্স লেবৰেটৰীৰ জে এ বাৰ্লট্ৰপৰ তত্বাৱধানত তেওঁৰ ডক্টৰেট ডিগ্ৰীৰ গৱেষণাত জৈৱিক অণুৰ আলোক ৰসায়ন বিজ্ঞানৰ ওপৰত গুৰুত্ব আৰোপ কৰা হৈছিল।

গৱেষণা

ৰিচাৰ্ড ৰবছনৰ যুগান্তকাৰী গৱেষণাই সমন্বয় পলিমাৰৰ ক্ষেত্ৰত মূল নীতিসমূহ প্ৰতিষ্ঠা কৰে, বিশেষকৈ অসীম পলিমেৰিক কাঠামোৰ বাবে—তাক পিছলৈ ধাতু–জৈৱিক কাঠামো (MOF) বুলি কোৱা হয়। ১৯৭৪ চনত প্ৰথম বৰ্ষৰ ৰসায়ন বিজ্ঞানৰ বক্তৃতাৰ বাবে স্ফটিকীয় গঠনৰ বৃহৎ কাঠৰ আৰ্হি নিৰ্মাণ কৰাৰ সময়তে এই ক্ষেত্ৰখনৰ প্ৰতি তেওঁৰ আগ্ৰহৰ সৃষ্টি হয়।

১৯৯০ চনত ৰবছনে সমন্বয় পলিমাৰৰ এক নতুন শ্ৰেণী সৃষ্টি কৰে যিয়ে ৰসায়ন বিজ্ঞানৰ এক সমগ্ৰ আধুনিক ক্ষেত্ৰৰ আধাৰত থিয় দিছিল। তেওঁৰ উদ্ভাৱনী পদ্ধতিত তাম(I) ব্যৱহাৰ কৰা হৈছিল, যি টেট্ৰাহেড্ৰেল জ্যামিতিৰ অনুকূল৷ তেওঁ নিজৰ ইচ্ছানুযায়ী ডিজাইন কৰা টেট্ৰানাইট্ৰাইল জৈৱিক লিংকাৰৰ সৈতে সংযুক্ত কৰে। ২
২০২২ চনত তেওঁ ৰয়েল ছ'চাইটিৰ ফেলো নিৰ্বাচিত হয়।
২০২৫ চনত ৰসায়ন বিজ্ঞানত ন'বেল লাভ কৰে৷ তেওঁক ধাতু-জৈৱিক কাঠামোৰ বিকাশৰ বাবে চুছুমু কিটাগাৱা আৰু ওমৰ এম য়াঘীৰ সৈতে এই বঁটা প্ৰদান কৰা হয়।

নিৰ্বাচিত গ্ৰন্থপুঞ্জী

তথ্যসূত্ৰ

বাহ্যিক সংযোগ

উৎস:

শ্ৰেণী:ন’বেল বঁটা বিজয়ী
শ্ৰেণী:জীৱিত ব্যক্তি
শ্ৰেণী:যুক্তৰাজ্যৰ ব্যক্তি
শ্ৰেণী:ৰসায়ন বিজ্ঞানৰ ন'বেল বঁটা বিজয়ী
লৰা চাৰ্লট মুংক

লৰা চাৰ্লট মুংক (ইংৰাজী: Laura Charlotte Munck; ১৮৭৬–১৯৩২) এগৰাকী অগ্ৰণী ডেনিছ নাৰ্ছ আছিল। তেওঁক 'ডেনিছ নাৰ্ছ অৰ্গেনাইজেচন' নামৰ ট্ৰেড ইউনিয়নটোত তেওঁৰ প্ৰভাৱশালী ভূমিকা আৰু ডেনমাৰ্কত নাৰ্ছৰ প্ৰশিক্ষণত আগবঢ়োৱা অৱদানৰ বাবে স্মৰণ কৰা হয়। বিশেষকৈ ১৯১৩ চনত বিছপেবিয়েৰ্গ হাস্পতালত তেওঁ স্থাপন কৰা প্ৰশিক্ষণ কাৰ্যসূচী উল্লেখযোগ্য।

প্ৰাৰম্ভিক জীৱন

১৮৭৬ চনৰ ৬ জুলাইত নেষ্টভেডৰ পশ্চিমৰ লিলে নেষ্টভেডত চাৰ্লট মুংকৰ জন্ম হৈছিল। তেওঁ ধৰ্মযাজক ফ্ৰেডৰিক উইলহেম মুংক আৰু মেৰী লুডোমিলি চাৰ্লট ফ্ৰেব্ৰিচিয়াছৰ কনিষ্ঠ কন্যা আছিল। তেওঁৰ দেউতাক হাৰলুফছহম স্কুলৰ যাজক হোৱাৰ লগতে বিশেষকৈ স্বাস্থ্য বীমাৰ ক্ষেত্ৰত সামাজিকভাবে সক্ৰিয় আছিল। মুংকক ছয়গৰাকী ভাই-ভনীৰ সৈতে এক আৰামদায়ক খ্ৰীষ্টান পৰিৱেশত ডাঙৰ-দীঘল কৰা হৈছিল। ১৮৯৪ চনত তেওঁ চুইজাৰলেণ্ডৰ লজেনলৈ যায় আৰু তাত 'ইকোল ডি জিউন ফাইলছ'ত ভাষা অধ্যয়ন কৰে।

স্বীকৃতি

১৯৩২ চনত ডেনমাৰ্কৰ ৰজা খ্ৰীষ্টিয়ান দশমৰ দ্বাৰা চাৰ্লট মুংকক সোণৰ 'মেডেল অৱ মেৰিট' (ডেনমাৰ্ক) প্ৰদান কৰা হয়।

২০১৪ চনৰ মে' মাহত কলম্বিয়া বিশ্ববিদ্যালয়ৰ স্কুল অৱ নাৰ্ছিঙত (য’ত মুংকে ১৯০৯ চনত অধ্যয়ন কৰিছিল) আয়োজিত এক অনুষ্ঠানত নিউয়ৰ্কৰ ডেনিছ কনচুল জেনেৰেল জাৰ্ল ফ্ৰিজ-মাডচেনে তেওঁক 'ডিষ্টিংগুইচড এলুমনি এৱাৰ্ড ফৰ লাইফটাইম এচিভমেন্ট' সন্মানেৰে বিভূষিত কৰে। তেওঁ কয়: "চাৰ্লট মুংকে কলম্বিয়াত অধ্যয়ন কৰা এশ বছৰতকৈও অধিক সময় পাৰ হৈ গ’ল যদিও তেওঁৰ মৌলিক দৰ্শন আজিও ডেনিছ স্বাস্থ্যসেৱা ব্যৱস্থাত জীয়াই আছে। আমি বিশ্বাস কৰোঁ যে শ্ৰেষ্ঠ স্বাস্থ্যসেৱা ৰোগীৰ পৰাই আৰম্ভ হয় আৰু মুংকৰ দৃষ্টিভংগীয়েই নাৰ্ছসকলক ৰোগীকেন্দ্ৰিক ৰাষ্ট্ৰীয় স্বাস্থ্যসেৱা ব্যৱস্থা গঢ়ি তোলাৰ ক্ষেত্ৰত আগশাৰীত ৰাখিছিল।"

প্ৰকাশিত গ্ৰন্থ

তথ্যসূত্ৰ

শ্ৰেণী:ডেনিছ নাৰ্ছ
আন্তৰ্জাতিক পুৰুষ দিৱস

আন্তৰ্জাতিক পুৰুষ দিৱস হৈছে পুৰুষৰ সাংস্কৃতিক, ৰাজনৈতিক, আৰু আৰ্থ-সামাজিক কৃতিত্বক স্বীকৃতি আৰু উদযাপনৰ বাবে প্ৰতি বছৰে ১৯ নৱেম্বৰত বিশ্বব্যাপী পালন কৰা এক দিৱস। আন্তৰ্জাতিক পুৰুষ দিৱস উদযাপনৰ উদ্দেশ্যসমূহ 'আন্তৰ্জাতিক পুৰুষ দিৱসৰ ছয়টা স্তম্ভ'ত উল্লেখ কৰা হৈছে। বিশেষকৈ জাতি, সংঘ, সমাজ, সম্প্ৰদায়, পৰিয়াল, বিবাহ, আৰু শিশুৰ যত্নত তেওঁলোকৰ অৱদানৰ বাবে ল’ৰা আৰু পুৰুষৰ জীৱন, কৃতিত্ব আৰু অৱদানক উদযাপন কৰাৰ এক অনুষ্ঠান। এই অনুষ্ঠানৰ বহল আৰু চূড়ান্ত লক্ষ্য হৈছে পুৰুষৰ বিষয়ৰ প্ৰতি মৌলিক সজাগতা বৃদ্ধি কৰা।

ইতিহাস

১৯৯৪ চনত প্ৰথমবাৰৰ বাবে পুৰুষ দিৱসৰ প্ৰস্তাৱ দিয়া হৈছিল। অৱশ্যে ইয়াৰ ইতিহাস যথেষ্ট পুৰণি। ১৯২২ চনৰ পৰা ছোভিয়েট ইউনিয়নত ৰেড্ আৰ্মী আৰু নৌসেনা দিৱস পালন কৰা হৈছিল। মূলতঃ পুৰুষৰ বীৰত্ব আৰু ত্যাগৰ প্ৰতি সন্মান জনাই এই দিৱস পালন কৰা হৈছিল।

২০০২ চনত এই দিৱসক ‘ডিফেণ্ডাৰ অফ দ্য ফাদাৰলেণ্ড ডে’ হিচাপে নামকৰণ কৰা হয়। ৰাছিয়া, ইউক্ৰেইনকে ধৰি তেতিয়াৰ ছোভিয়েট ইউনিয়নৰ দেশসমূহত এই দিৱস পালন কৰা হৈছিল। ষাঠিৰ দশকৰ পৰা পুৰুষ দিৱস উদযাপনৰ বাবে বিভিন্ন লেখা-মেলাৰ কাম চলি আহিছে। ১৯৬৮ চনত আমেৰিকাৰ সাংবাদিক জন পি হেৰিছে তেওঁৰ লেখাত এই দিনটো পালনৰ গুৰুত্বৰ ওপৰত আলোকপাত কৰিছিল।

নব্বৈৰ দশকৰ আৰম্ভণিতে আমেৰিকা, অষ্ট্ৰেলিয়া আৰু মাল্টাৰ কেইবাটাও প্ৰতিষ্ঠানে ফেব্ৰুৱাৰী মাহত পুৰুষ দিৱস উদযাপনৰ বাবে কেইবাটাও অনুষ্ঠানৰ আয়োজন কৰিছিল। অৱশ্যে এই অনুষ্ঠানবোৰে বিশেষ প্ৰচাৰ লাভ কৰা নাছিল। লগতে অংশগ্ৰহণো কম আছিল। পিছত ১৯ নৱেম্বৰত সমগ্ৰ বিশ্বতে পুৰুষ দিৱস পালন কৰাৰ সিদ্ধান্ত লোৱা হয়।

তথ্যসূত্ৰ

শ্ৰেণী:দিৱসসমূহ